Diari Oficial de la Generalitat Valenciana


Sumari del DOGV 3612, del 26-10-1999 (1999/9038)

DECRET 187/1999, de 19 d'octubre, del Govern Valencià, pel qual s'accepta la cessió gratuïta de la propietat de l'immoble, situat a Segorbe, partida de l'Esperança, de 35.000 m2, destinat a la construcció d'un Centre d'Investigació i Tecnologia Animal, realitzada per l'ajuntament d'aquest municipi.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/10/19/187/dof/vci/html**

### Dades del document

Número de DOGV
:   3612

Data del DOGV
:   26-10-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9038


Data del document
:   19-10-1999

Organisme emissor
:   Conselleria d'Economia i Hisenda

Tipus de document
:   Decret

Descriptors 

:   * Segorbe
    * cultura regional
    * propietat immobiliària

DECRET 187/1999, de 19 d'octubre, del Govern Valencià, pel qual s'accepta la cessió gratuïta de la propietat de l'immoble, situat a Segorbe, partida de l'Esperança, de 35.000 m2, destinat a la construcció d'un Centre d'Investigació i Tecnologia Animal, realitzada per l'ajuntament d'aquest municipi. [1999/X9038]
  
L'Ajuntament de Segorbe, en sessió plenària realitzada amb caràcter extraordinari el dia 19 de gener de 1999, acordà la cessió gratuïta a la Generalitat Valenciana de l'immoble de la seua propietat, de trenta-cinc mil metres quadrats (35.000 m2) de superfície, situat a Segorbe, Partida de l'Esperança.
  
La cessió es realitza amb la finalitat de destinar l'immoble a la construcció d'un Centre d'Investigació i Tecnologia Animal i s'haurà de mantenir la destinació durant els pròxims 30 anys.
  
Consten en les actuacions que l'ajuntament esmentat ha complit el que disposen els articles 109 i següents del Reglament de Béns de les Entitats Locals, així com que la Conselleria d'Agricultura, Pesca i Alimentació té la previsió de despesa necessària per a complir els compromisos que la Generalitat Valenciana adquireix com a conseqüència de l'acceptació de l'immoble.
  
L'article 20 de la Llei 3/1986, de 24 d'octubre, de Patrimoni de la Generalitat Valenciana, estableix que la Generalitat podrà adquirir béns i drets pels títols reconeguts per l'ordenament jurídic, i l'article 22 d'aquesta llei atribueix la competència per a l'acceptació de donacions al Govern Valencià.
  
Per això, a proposta del conseller d'Economia i Hisenda, i amb la deliberació prèvia del Govern Valencià, en la reunió del dia 19 d'octubre de 1999,
  
DECRETE
  
Article 1
  
S'accepta la cessió gratuïta de la propietat realitzada per l'Ajuntament de Segorbe de l'immoble situat en la Partida de l'Esperança, en el terme d'aquesta població, la descripció del qual és la següent:
  
Heretat anomenada de la Rodana de l'Esperança, situada en els termes de Navajas i Segorbe, partida del mateix nom de l'heretat, Rando o Cabrera i Navajas. També coneguda com partida Monte de la Horca.
  
Té una superfície de trenta-cinc mil metres quadrats (35.000 m2), dels quals trenta-tres mil set-cents metres quadrats (33.700 m2) es troben en el terme de Segorbe i mil tres-cents metres quadrats (1.300 m2) en el terme de Navajas.
  
Confronta: nord, sèquia; sud, carretera de València a Terol i Sepes; oest, finca matriu o resta, i est, sèquia de rec de Segorbe.
  
Consta inscrit en el Registre de la Propietat de Segorbe al tom 462, llibre 188, foli 19, finca 19.393.
  
Referència cadastral: Parcel·la 1ª i part de la 1b del polígon 2 partida de Cuencas.
  
Valoració: Deu milions cent seixanta-sis mil tres-centes quaranta-vuit pessetes (61.738.197 PTA/61.100,98 euros).
  
L'immoble està lliure de càrregues, gravàmens i arrendaments.
  
Article 2
  
La cessió gratuïta realitzada per l'Ajuntament de Segorbe es condiciona al compliment dels fins per als quals es cedeix, és a dir, la construcció d'un Centre d'Investigació i Tecnologia Animal, en el termini de cinc anys següents a l'atorgament de la corresponent escriptura pública i a la seua permanència durant els trenta anys següents.
  
Article 3
  
Elevar a escriptura pública la cessió i acceptació de l'immoble, totes les despeses d'aquesta seran a càrrec de la Generalitat Valenciana.
  
Article 4
  
L'immoble acceptat s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
Disposició final
  
La Conselleria d'Economia i Hisenda durà a terme els tràmits necessaris per a fer efectiu el que disposa aquest decret.
  
València, 19 d'octubre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia i Hisenda,
  
VICENTE RAMBLA MOMPLET


Còpia Permalink ELI